การวัดระยะห่างเขี้ยวหัวเทียน การปรับระยะเขี้ยว
ไม่ว่าคุณจะกำลังหาซื้อหัวเทียนใหม่ หรือเพิ่งซื้อหัวเทียนใหม่มาและอยากจะเช็คก่อนนำไปติดตั้ง หรืออยากเช็คการทำงานของชุดหัวเทียนจุดระเบิดของคุณ คุณก็จำเป็นต้องศึกษาระยะเขี้ยวที่เหมาะสมระหว่างอิเล็กโทรดทั้ง 2 จุดที่ปลายหัวเทียนแต่ละชุด  การวัดระยะสำหรับรถแต่ละคันจะแตกต่างกันไป แม้ในรถส่วนใหญ่ค่าจะอยู่ที่ประมาณ 0.028-.06 นิ้ว แต่เพื่อความมั่นใจ คุณสามารถตรวจสอบข้อมูลจากคู่มือเจ้าของรถ หรือไปยังร้านจำหน่ายชิ้นส่วนยานยนต์เพื่อให้เจ้าหน้าที่ช่วยตรวจสอบให้ก็ได้เช่นเดียวกัน  เครื่องยนต์ที่ผ่านการปรับแต่งจะต้องตั้งระยะเขี้ยวให้แคบขึ้นเพื่อให้สอดคล้องกับกำลังไฟที่ส่งผ่านเข้าไปในเครื่องยนต์ โดยหลักการง่ายๆ มีอยู่ว่า ยิ่งกำลังไฟสูงเท่าไร ระยะเขี้ยวยิ่งต้องแคบลงเท่านั้น เครื่องมือที่ใช้วัดระยะห่างของเขี้ยวหัวเทียนมีอยู่มากมายหลายชนิด บางชนิดเหมาะสำหรับใช้กับหัวเทียนรุ่นใหม่ๆ ซึ่งบางครั้งอาจมีโลหะมูลค่าสูงที่เปราะบางเป็นส่วนประกอบ นอกจากนี้ เครื่องมือวัดส่วนใหญ่จะมีขอบแบน ซึ่งโดยทั่วไปจะใช้สำหรับงออิเล็กโทรดด้านล่างของหัวเทียนเมื่อต้องการปรับระยะเขี้ยวเพียงเล็กน้อย  เครื่องมือวัดระยะเขี้ยวแบบเหรียญมักเป็นทางเลือกที่ประหยัดที่สุด ใช้งานได้โดยการเลื่อนขอบ “เหรียญ” ผ่านระยะห่างเขี้ยวหัวเทียนไปจนสุดทาง บริเวณขอบเหรียญจะมีเลขกำกับเหมือนไม้บรรทัดเพื่อบอกความหนาของขอบ ณ จุดนั้นๆ จึงนับเป็นเครื่องมือที่ดีและเหมาะสำหรับหัวเทียนเก่าๆ ที่ต้องการตรวจสอบประสิทธิภาพ แต่ในระหว่างที่ใช้งานก็อาจทำให้ระยะเขี้ยวเพิ่มขึ้นโดยไม่ตั้งใจได้เช่นเดียวกัน เครื่องมือวัดระยะเขี้ยวแบบเหรียญลวด (wire coin) จะทำงานเหมือนการปรับระยะเขี้ยวด้วยเหรียญทั่วไป เพียงแต่เหรียญลวดจะมีลวดวัดที่มีความยาวแตกต่างกันไปติดอยู่รอบขอบเหรียญ ฟีลเลอร์เกจชนิดใบมีดเป็นอีกหนึ่งเครื่องมือเอนกประสงค์ที่ทรงประสิทธิภาพ เครื่องมือวัดระยะชนิดนี้จะมีโครงสร้างเหมือนมีดพกพร้อมใบมีดความกว้างขนาดต่างๆ บ้างก็มีลวดติดอยู่ตรงปลาย บ้างก็ไม่มี โดยเราจะวางเจ้าเครื่องมือวัดตัวนี้ไว้ที่จุดวัดระยะเขี้ยวเพื่อตรวจสอบระยะห่างระหว่างอิเล็กโทรด นอกจากนี้ คุณยังสามารถใช้ฟีลเลอร์เกจที่มีใบมีดหลากหลายรูปแบบในการวัดระยะเขี้ยวที่กว้างกว่าปกติ ซึ่งล้วนแล้วแต่ใช้ได้ผลดีในระหว่างการปรับ ถ้าคุณเพิ่งดึงหัวเทียนออกมาจากกล่องสดๆ ร้อนๆ รูปทรงของหัวเทียนควรจะอยู่ในสภาพดีอยู่แล้ว แต่ถ้าคุณกำลังตรวจสอบหัวเทียนที่ใช้ในรถมาสักระยะแล้ว การใช้ผ้าสะอาดเช็ดทำความสะอาดสักเล็กน้อยก็ถือเป็นความคิดที่ดี เพราะบนหัวเทียนอาจมีเขม่าสีขาวๆ เกาะอยู่ตามจุดผิวสัมผัส คุณจึงต้องแน่ใจว่าหัวเทียนสะอาดพอในระดับหนึ่งเพื่อให้อ่านค่าได้แม่นยำที่สุด คุณสามารถใช้แอลกอฮอล์ชนิดแห้งไว (90%) บริเวณพื้นผิวสัมผัสเพื่อเช็ดทำความสะอาดในกรณีที่หัวเทียนสกปรกมากเป็นพิเศษ อย่างไรก็ตาม บ่อยครั้งที่คราบสกปรกที่ก่อตัวหรือรอยด่างดำบนพื้นผิวสัมผัสเป็นสัญญาณบ่งชี้ว่าหัวเทียนถูกใช้งานมานานเกินกว่าที่จะให้ประสิทธิภาพสูงสุดได้แล้ว และถ้าหัวเทียนสกปรกมากเป็นพิเศษล่ะก็ คุณอาจลองพิจารณาถึงการหาซื้อหัวเทียนใหม่มาใช้แทน วางใบมีดหรือลวดที่เหมาะสมของเครื่องมือวัดระยะเขี้ยวที่คุณเลือกใช้ลงระหว่างปลายอิเล็กโทรดของหัวเทียน หรือสอดเหรียญผ่านอิเล็กโทรดเพื่อวัดระยะ หลังจากใช้วิธีการวัดที่เหมาะสม ถ้าพบว่าเครื่องมือวัดสามารถสอดผ่านระยะเขี้ยวได้โดยไม่โดนอิเล็กโทรด แสดงว่าระยะเขี้ยวนั้นกว้างเกินไป แต่ถ้าไม่สามารถใส่เครื่องมือวัดเข้าไประหว่างอิเล็กโทรดได้ แสดงว่าระยะเขี้ยวเล็กเกินไปและจำเป็นต้องขยายออกสักหน่อย แต่ถ้าพบว่าระยะห่างเขี้ยวค่อนข้างจะพอดีกับเครื่องมือวัดที่กำหนด แสดงว่าคุณสามารถติดตั้งหัวเทียนได้อย่างปลอดภัยไร้กังวล หัวเทียนจุดระเบิดและหัวเทียนอิริเดียมส่วนใหญ่ที่ผลิตขึ้นในทุกวันนี้ไม่จำเป็นต้องทำการปรับระยะเขี้ยวก่อนการติดตั้ง แต่ในกรณีที่เครื่องยนต์ของคุณมีการปรับแต่งเองในภายหลัง คุณอาจอยากลองตรวจสอบหรือติดตั้งหัวเทียนในระยะห่างต่างๆ ในกรณีนี้ ก็ควรทำการปรับตั้งให้สอดคล้องกัน ก่อนอื่นให้คุณถือหัวเทียนไว้โดยให้อิเล็กโทรดหันหน้าลงพื้น จากนั้นคุณจะต้องงออิเล็กโทรดด้านล่างไปทางอิเล็กโทรดอีกแกนเล็กน้อยถ้าอยากให้ระยะเขี้ยวแคบขึ้น หรืองอออกด้านนอกถ้าอยากเพิ่มระยะเขี้ยวขึ้นเล็กน้อย  ห้ามงอมากกว่าเสี้ยวหนึ่งของ 1 นิ้ว (.02) โดยเด็ดขาด ในการงอนี้ เราไม่จำเป็นต้องใช้แรงดันมากนัก คุณจึงต้องใช้ความระมัดระวังให้มาก เพราะหัวเทียนอาจเปราะบางมาก อีกทั้งการงอมากไปแค่เศษเสี้ยวเดียวก็อาจทำให้การจุดระเบิดผิดพลาดได้ ถ้าพบปัญหาในการใช้เครื่องมือปรับระยะเขี้ยว คุณอาจจะลองงอโดยใช้พื้นแบนๆ เช่น โต๊ะ ถ้าต้องการดันอิเล็กโทรดเพียงแค่นิดเดียวเพื่อปรับระยะเขี้ยว ระวังอย่าสัมผัสโดนอิเล็กโทรดตรงกลางหัวเทียนหรือทำให้แกนเสียหาย เพราะถ้าแกนหักหรือขาด คุณคงต้องทิ้งและหาซื้ออันใหม่มาใช้ เพราะความพยายามของคุณจะสูญเปล่าถ้าอิเล็กโทรดหัก และอิเล็กโทรดก็หักง่ายโดยไม่ต้องใช้แรงมากเสียด้วย คุณจึงควรใช้แรงกดเพียงแค่นิดเดียวในการงออิเล็กโทรด และต้องงอแค่นิดเดียวเท่านั้น
ศึกษาข้อมูลเฉพาะเกี่ยวกับระยะเขี้ยว. เลือกเครื่องมือวัดระยะเขี้ยวที่เหมาะสม. ทำความสะอาดหัวเทียน. วัดระยะเขี้ยวโดยการสอดเครื่องมือวัดผ่านอิเล็กโทรด. ประเมินว่าจำเป็นต้องปรับระยะเขี้ยวหรือไม่. ใช้เครื่องมือปรับอิเล็กโทรดด้านล่าง. วัดระยะห่างของเขี้ยวอีกครั้งและปรับตามความเหมาะสม. ค่อยๆ ทำอย่างเบามือ.
https://www.wikihow.com/Gap-a-Spark-Plug https://www.wikihow.com/Gap-a-Spark-Plug
Measuring the Gap Adjusting the Gap